stanford-oval/wikipedia huggingface dataset:
ארגון הצופים העולמי
פורום הצופים הצעירים העולמי > רקע

פורום הצופים הצעירים העולמי (World Scout Youth Forum - WSYF) הוא כלי חינוכי לתמיכה בתהליכי פיתוח מעורבות צעירים בשותפות עם מבוגרים בקבוצת הגיל המבוגרת ביותר בתנועת הצופים.
כל ארגון צופים לאומי יכול לשלוח עד שני נציגים ושלושה תצפיתנים; לכן, המספר המקסימלי של משתתפים בכל משלחת הוא חמישה.
על-פי החלטה מספר 6/02 על מעורבות צעירים בקבלת החלטות בוועידת הצופים העולמית, פורום הצופים הצעירים העולמי צריך להיות מסוגל להגיע לשלוש מטרות שונות:
שיתוף הרעיונות והחוויות שלהם על נושאים עכשוויים המשפיעים על הצעירים בחלקים שונים של העולם.
הצעת דרכים לחיזוק מדיניות נוער לאומית והכשרת צעירים לאזרחות עולמית.
תרומה של רעיונות חדשים לתנועה להעשרת התוכניות החינוכיות לצעירים מעל גיל 16.
פורום הצופים הצעירים העולמי > יועצים צעירים לוועד הצופים העולמי

בעקבות העדיפות האסטרטגית מספר 1 בנושא מעורבות נוער, והחלטה 11/05 של פורום הצופים הצעירים העולמי, שאומצה בוועידת הצופים העולמית ה-37, הוחלט על הקמת צוות יועצים צעירים לוועד הצופים העולמי. תפקידם של היועצים הצעירים הוא להגדיל את השתתפות הצעירים בקבלת החלטות ולחזק את מעורבותם בתנועת הצופים. מערכת היועצים הצעירים נבנתה ברוח של חיזוק הצעירים בתנועת הצופים העולמית, והיא נחשבת כצעד ביניים להשגת מטרה זו. ליועצים הצעירים יש אחריות לעבוד עבור ארגון הצופים העולמי כמכלול - ולא רק כחברים צעירים בתנועה - אך לאותם צעירים הנבחרים על ידי פורום הצופים הצעירים העולמי ישנה אחריות גם כלפי ציבור הבוחרים שלהם.
היועצים הצעירים לוועד הצופים העולמי נבחרים על-מנת לעזור ולייעץ לוועד בראייה של נוער וצעירים. כל משתתפי פורום הצופים הצעירים העולמי יכולים להתמודד בבחירות, אך עם זאת רק מועמד אחד יכול להיות מכל מדינה. בסך הכל שישה יועצים צעירים נבחרים והם מוזמנים להשתתף בפגישות של ועד הצופים העולמי ובפגישות של צוות התכנון של פורום הצופים הצעירים העולמי הבא.
פורום הצופים הצעירים העולמי > רשימת אירועים

| מספר | מארחים | מקום | שנה |
| --- | --- | --- | --- |
| 1 | יפן | טוקיו | 1971 |
| 2 | נורווגיה | לילהאמר | 1975 |
| 3 | קנדה | אלברטה | 1983 |
| 4 | אוסטרליה | מלבורן | 1990 |
| 5 | שווייץ | קנדרסטג | 1992 |
| 6 | נורווגיה | מוס | 1996 |
| 7 | דרום אפריקה | Balgowan | 1999 |
| 8 | יוון | מצובו | 2002 |
| 9 | תוניס | המטמט | 2005 |
| 10 | קוריאה הדרומית | איקסן | 2008 |
| 11 | ברזיל | בלומנאו | 2011 |
| 12 | סלובניה | רוגלה | 2014 |
מרכזי צופים עולמיים

קיימים כיום שני מרכזי צופים עולמיים הפועלים למען צופים מכל העולם, מקיימים סמינרים ואירועים ברמה המקומית, האזורית והעולמית.
מרכז הצופים הבינלאומי בקנדרסטג בשווייץ, מופעל על ידי ארגון Scouts International Home.
מרכז הצופים הבינלאומי בקהיר במצרים, מופעל על ידי אזור הצופים הערבי.
מרכזי צופים עולמיים > מרכז הצופים הבינלאומי בקנדרסטג

מרכז הצופים הבינלאומי בקנדרסטג (KISC) הנמצא בשווייץ הוא המרכז הבינלאומי הרשמי והגדול ביותר השייך לארגון הצופים העולמי. המרכז מספק חדרים, בקתות ואתרי קמפינג המכסים קרקע של 17 דונם. הוא פתוח לחברי תנועת הצופים בכל ימות השנה, כמו גם למי שאינו חבר בתנועת הצופים ברוב הימים בשנה. יותר מ-11,000 צעירים מלמעלה מ-40 מדינות שונות מגיעים לבקר במרכז בכל שנה.
סמל הצופים העולמי

הסמל של ארגון הצופים העולמי הוא הפלר דה ליס המוקף בחבל עם קשר שטוח ברקע סגול. באדן פאוול השתמש לראשונה בפלר דה ליס בפאטץ' שהעניק לצופי הצבא הבריטי ולאחר מכן אימץ אותו לתנועת הצופים. הקצה בצורת חץ מייצג את סימון הצפון במצפן, ומטרתו לכוון את הצופים במסלול של אחדות ותרומה. שלוש הנקודות בפלר דה ליס מייצגות את השירות לאחרים, החובה לאלוהים והציות לחוקת הצופה. שני הכוכבים הבנויים מ-5 קרניים מייצגים את האמת ואת הידע, עם 10 קרניים המייצגות את עשר מידות הצופה. הקשר בבסיס הסמל מייצג את המשפחה של הצופים. החבל המקיף את הסמל מייצג את האחדות והמשפחתיות של תנועת הצופים העולמית.
הסמל נלבש על מדי כלל חניכי תנועת הצופים המשויכים לארגון הצופים העולמי, בגרסאות שונות, כאשר כל ארגון צופים קובע את האופי בו נענד הסמל. בישראל, סמל הצופים העולמי נלבש רק על ידי בכירים בתנועה או על ידי חניכים שלקחו חלק במשלחות לחו"ל.
סמל הצופים העולמי > מקורות הסמל

הלורד באדן פאוול החל להעניק תג בצורת פלר דה ליס עם ראש חץ לסיירי צבא שאותם הכשיר בעת ששירתו בהודו בשנת 1897. מאוחר יותר הוא הכין תג של פלר דה ליס עשוי נחושת לכל המשתתפים של מחנה הקיץ הניסיוני הראשון באי Brownsea בשנת 1907.
באדן פאוול כלל עיצוב לתג של הצופים בספרו, צופיות לבני הנעורים, שהיה פלר דה ליס פשוט עם המוטו "היה נכון" בגלילה מתחתיו. הוא טען שפלר דה ליס היה נפוץ כסמל למצפן על מפות, ותפקיד הצופים הוא להראות את הדרך בעשיית חובתם ועזרה לזולת.
הנוצות של הפלר דה ליס הפכו לסמל לשירות לאחרים, חובה לאלוהים, וציות לחוקת הצופה. שלושת עקרונות אלה מהווים את הבטחת הצופים אשר נעשית על ידי צופים חדשים כאשר הם מצטרפים לתנועה (בישראל, ההבטחה הצופית מתקיימת רק במהלך כיתה ח', לקראת הכניסה לקורס ההדרכה). הפלר דה ליס עבר שינוי בהמשך, ונוספו לו שני כוכבים מחומשים, המסמלים את הידע ואמת. ה"קשר" שמחבר את שלוש הנוצות יחד נוסף כדי לסמל את המשפחה של תנועת הצופים.
100 שנה לתנועת הצופים בבול דאר ישראלי

במלאת 100 שנה  לתנועת הצופים העולמית הונצח האירוע  בבול מזכרת  מיוחד ; ב- 17 באפריל 2007, הנפיק דאר ישראל בול דאר זה שעליו קבוצה של 6 מדריכים מהשכבה הבוגרת של תנועת הצופים.  על השובל מופיעים: סמל של התנועה בישראל ותג הצופים העבריים. האמנית  הדר שכטר עיצבה  את הבול.
מדינות בהן לא קיימת תנועת צופים

בשנת 2008, ארגון הצופים העולמי הציג רשימה של 6 מדינות בהן לא קיימת פעילות של תנועת הצופים כלל; מהרשימה הושמטה קריית הוותיקן, אשר גם בה אין תנועת צופים. הרשימה כללה גם את המדינות סין ומיאנמר, אשר בעזרת אזור צופי אסיה-פסיפיק, עכשיו כוללים תנועות צופים רשמיות.
אנדורה - תנועת הצופים רדומה מאז שנות ה-80.
קובה - אין פעילות צופים מאז 1961.
לאוס - אין פעילות צופים מאז 1975.
צפון קוריאה - יש היסטוריה משותפת של צופי קוריאה עד שנת 1950.
קריית הוותיקן - אין פעילות צופים אך משרדי ארגון הצופים הקתוליים העולמי נמצאים שם.
ראו גם

תנועת הצופים
תנועת הצופים: ארגונים בינלאומיים
תנועת הצופים בארצות הברית
לקריאה נוספת

יהודה ברקאי: לא אישי בלבד, הוצאת משרד הביטחון – ההוצאה לאור, 2004
יהודה ברקאי
הערות שוליים

1 2  National Scout Organizations, www.scout.org (באנגלית)
↑  Afghanistan Rejoins The Scout Movement, Expanding Its Membership To 171 Member Organizations Worldwide, www.scout.org (באנגלית)
↑  World Scouting, scout.org
↑  World Organization of the Scout Movement, "Constitution of the World Organization of the Scout Movement", ‏ינואר 2011
↑  Mission & Vision / About Scouting / Home - World Organization of the Scout Movement
↑  The UN, scout.org
↑  A New Address for WSB Global Support Centre, Geneva, scout.org
↑  World Scout Bureau – Geneva Office, scout.org
1 2  📣 World Scout Committee Meeting Highlights - March 2023, web.archive.org, ‏2023-10-13
1 2  New Geographical Boundaries of the European Scout Region, treehouse.scout.org (באנגלית)
↑  World Organization of the Scout Movement, ‏2006-10-11
↑  Youth forum | World Scout Conference 2014, www.wsc2014.si (ארכיון)
1 2  39th World Scout Conference Report & World Scout Youth Forum Report, scout.org
↑  Governance, scout.org
↑  World Scout Centre, www.scout.org
↑  KISC.ch, "Annual Report 2014 & 2015", Kandersteg International Scout Centre
↑  "Johnny" Walker's Scouting Milestones Pages - The Fleur-de-lis and th…, archive.is
↑  Baden-Powell, Robert, Scouting for Boys, Oxford University Press, 1908, עמ' 34
↑  The Scout Association, "The World Membership Badge"
↑  אתר התאחדות בולאי ישראל, קטלוג בולי ישראל
| --- | --- |
בקרת זהויות :  NLI: 987007342413205171  BNE: XX116905  BnF: cb13557218s (data)  GND: 2079705-9  ISNI: 0000 0001 2299 7997  LCCN: n81101306  NKC: kn20020424008  NLA: 36533371  RERO: 02-A000125800  SUDOC: 052484777  VIAF: 147823018   WorldCat (עם VIAF): 147823018 
אדוארדו מיסוני, מזכ"ל ארגון הצופים העולמי לשעבר, באירוע ג'מבורי הצופים העולמי בבריטניה, 2007.
מפת האזורים השונים של ארגון הצופים העולמי

מרכז הצופים הבינלאומי בקנדרסטג
אלדד שרים

| --- | --- |
אין תמונה חופשית
 לידה:  7 באפריל 1950 (בן 74) תל אביב, ישראל
 שם לידה:  אלדד שרים
 מוקד פעילות:  ישראל 
 תקופת הפעילות:  מ-1969
 סוגה:  פופ, רוק, מוזיקה שחורה, מוזיקה קלאסית
 
אֶלְדָּד שְרֵים (נולד ב-7 באפריל 1950) הוא מוזיקאי, מעבד, מפיק מנצח ומלחין ישראלי. בעבר חבר להקת עוזי והסגנונות.
במהלך הקריירה המוזיקלית שלו עיבד וניצח שרים בארבעה שירים שייצגו את ישראל בתחרות האירוויזיון: "את ואני" שביצע שלמה ארצי, "אהבה היא שיר לשניים" שאותו גם הלחין וביצעה אילנית, "הלילה" שביצעה להקת הכל עובר חביבי ו"בן אדם" שביצעה ירדנה ארזי.
שרים עוסק גם ביצירת מוזיקה לתיאטרון, לקולנוע ולטלוויזיה והשתתף בהפקה המוזיקלית של התוכניות המצליחות כוכב נולד ורוקדים עם כוכבים.
ביוגרפיה > ילדותו ונעוריו (1950–1969)

שרים נולד בתל אביב ב-7 באפריל 1950 לאב מסגר ואם עקרת בית. כיוון שהוריו סברו שמוזיקה לא תוכל לפרנסו כשיגדל הם התנגדו שישתקע בלימודי מוזיקה, ועד גיל 13 ניגן שרים באופן מזדמן בחוג חלילית בבית הספר ובמפוחית פה אותה קיבל במתנה ליום הולדתו ה-11. כשהיה בן 13, לאחר ששמע את תזמורת כלי הנשיפה של הפועל תל אביב מנגנת בעדלאידע, פנה אל המנצח ושכנע אותו להתקבל לתזמורת אף על פי שלא ידע לנגן על אף כלי בתזמורת. המנצח נתן לו קלרינט ותוך שבוע התחיל שרים לנגן בתזמורת. בעקבות כל זאת נכנעו הוריו והסכימו לקנות לו אקורדיון. שרים התחיל ללמוד לנגן באקורדיון ובמקביל בכל פעם שהתפנה כלי בתזמורת הפועל תל אביב היה שרים לומד לשלוט בו. כעבור שנה התחיל לכתוב עיבודים בשביל התזמורת.
בזכות נגינתו בקלרינט קיבל שרים מלגה ללימודים אצל גיורא פיידמן שהכיר לשרים את המוזיקה הקלאסית, ואף הכניס אותו לקונצרטים של התזמורת הפילהרמונית הישראלית בה ניגן פיידמן. שרים מעיד כי פיידמן "תרם המון להבנה יותר יסודית של יצירות וביצוען". לאחר שסיים את בית הספר התיכון בגיל שש עשרה (כיון ש"קפץ כיתה") דחה את מועד גיוסו לצבא ופנה ללמוד באקדמיה למוזיקה על שם רובין בתל אביב. באקדמיה למד, בין היתר, אצל פרופסור יצחק סדאי ואצל נעם שריף. שרים שילב בין העקרונות אותם למד במסגרת לימודי המוזיקה הקלאסית למוזיקת פופ ובכל פעם שלמד חוק חשוב בקומפוזיציה, היה על פיו מחפש שימושים בחוק בלהקות פופ כדוגמת הביטלס ובמקביל ללימודיו באקדמיה ניגן בלהקת הרוק עוזי והסגנונות. שרים הגדיר את השילוב בין הסגנונות המוזיקליים השונים בתקופת לימודיו באקדמיה כמשפיע על אופי יצירתו המוזיקלית בהמשך:
ערבוב הסגנונות היה גורלי בקביעת עתידי, כי תוך כדי לימוד התברר לי שבשטח המוסיקה הקלאסית כל הדברים החשובים נאמרו כבר, והמוסיקה המודרנית רק ממחזרת את מה שנאמר לפניה, בעוד במוסיקה הקלה התחוללו בזמני מהפכות של ממש, ויש עוד המון דרכים לסלול, בייחוד במוסיקה הישראלית.
בשנת 1969, לאחר שנתיים בהן למד באקדמיה, סיים שרים את לימודיו והתגייס לצה"ל.
ביוגרפיה > בצה"ל (1969–1972)

במהלך שרותו הצבאי שימש שרים כמנהל מוזיקלי של להקות צבאיות, בעיצומה של תקופת פריחת הלהקות הצבאיות. במהלך תקופת השרות שרים עבד ויצר קשר עם אמנים רבים שבאותה תקופה היו חברים בלהקות צבאיות, ברבים מהמקרים שיתוף פעולה זה נמשך גם לאחר השרות הצבאי. בין אמנים אלו ניתן למנות את רותי נבון, יוני נמרי, רומן שרון, יזהר כהן חברי להקת אף אוזן גרון (יובל דור, צבי רוטשטיין (קיקי) ועמי מנדלמן)
ב-1972, לקראת שחרורו, יצא השיר "כל מה שרציתי" שביצעו רותי נבון ויוני נמרי אז חברי צוות הווי פיקוד ההדרכה. את השיר הלחין שרים כתרגיל בקומפוזיציה כשלמד אצל פרופסור יצחק סדאי והוא זכה להצלחה רבה והיה להיטו הראשון של שרים. לקראת סוף הגיוס הלחין ועיבד את השיר "מה נשתנה", עבור יגאל בשן, השיר כיכב במצעדי הפזמונים ואף נבחר ל"שיר השנה" במצעד הפזמונים העברי השנתי של גלי צה"ל.
ביוגרפיה > לאחר השחרור (1972–היום)

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בזכות פעילותו בתקופת שרותו הצבאי, כשהשתחרר כבר היה שרים מוכר כמעבד וכמלחין ולאחר השחרור הוא הפך להיות אחד המעבדים המוזיקליים המבוקשים ובאותה תקופה הוא הרחיב את מעגל שיתופי הפעולה שלו ועבד גם עם הזמרים אבי טולדנו, עדנה לב, שלמה ארצי, דני גרנות, יזהר כהן ואחרים.
באוקטובר 1972 נסע שרים לאיטליה שם למד אצל המוזיקאי האיטלקי זוכה האוסקר אניו מוריקונה במשך כחצי שנה. שרים התחיל לעבוד כמעבד מוזיקלי באיטליה אך כיוון שתמה אשרת הסטודנט שלו נאלץ לשוב לארץ ביוני 1973.
בפסטיבל הזמר והפזמון 1973 עיבד שרים שניים מהשירים, את השיר הזוכה "את ואני נולדנו בתש"ח" שביצעה עדנה לב, למילים של מוטי גלעדי וללחן של יגאל בשן ושירו של דני גרנות "מי האיש". לפסטיבל הזמר החסידי ב־1979 עיבד את "הדודאים", שביצעה להקת "סקסטה".
ב-1985 חיבר את המוזיקה לסרט "קומפוט נעליים" של יהודה ברקן.
בשנת 2011 השתתף בפאנל השופטים של התוכנית  היכל התהילה בערוץ 24.
שרים היה נשוי לפזמונאית ענת שרתוק-שרים, עד לגירושיהם.
דיסקוגרפיה

| אלבומים> שנה | אלבומים> אלבום | אלבומים> ביצוע | אלבומים> תפקיד |
| --- | --- | --- | --- |
| 1972 | להשתחרר | יגאל בשן | מפיק, מעבד, מלחין |
סינגלים
| שנה | שיר | ביצוע | תפקיד |
| 1972 | כל מה שרציתי | צוות הווי פיקוד ההדרכה | מלחין |
| 1972 | נפרדנו כך | אבנר גדסי | מעבד |
| 1972 | מה נשתנה | יגאל בשן | מלחין, מעבד |
| 1972 | אמא קטנה | שלמה ארצי | מעבד |
| 1973 | Gone Too Far | רותי נבון | מעבד |
| 1973 | בלדה למחפשים | רומן שרון | מלחין, מעבד |
| 1973 | סימנים | צביקה פיק | מעבד |
| 1973 | בין האצבעות | רותי נבון | מעבד |
| 1975 | את ואני | שלמה ארצי | מעבד |
| 1975 | משחקי 26 | שלמה ארצי | מפיק |
| 1976 | פרפרה | צביקה פיק וג'וזי כץ | מעבד |
| 1976 | כך היה כך יהיה | אילנית | מעבד |
| 1976 | החגיגה נגמרת | הכל עובר חביבי | מעבד |
| 1976 | משהו נשרף לי בלב | צביקה פיק | מעבד |
| 1977 | השנים שחלפו | צביקה פיק | מעבד |
| 1977 | אותך | אילנה אביטל | מעבד |
| 1977 | ארץ | אילנית | מעבד |
| 1977 | אהבה היא שיר לשניים | אילנית | מלחין, מעבד |
| 1979 | אין לי איש מלבדי | צביקה פיק | מעבד |
| 1979 | כינור דוד | שימי תבורי | מעבד |
| 1979 | הדודאים | סקסטה | מעבד |
| 1980 | פזמון חוזר | האחים והאחיות | מעבד |
| 1980 | אני עושה לי מנגינות | סקסטה | מעבד |
| 1980 | אלה סינדרלה | צביקה פיק | מעבד |
| 1980 | שיר אהבה לחייל | עפרה חזה | מעבד |
| 1981 | סימנים של אוהבים | עפרה חזה | מעבד |
| 1981 | סינדרלה | סקסטה | מלחין, מעבד |
| 1981 | הלילה | הכל עובר חביבי | מעבד |
| 1982 | הסבון בכה מאוד | צביקה פיק | מעבד |
| 1982 | מלכת הקסמים | עפרה חזה | מעבד |
| 1982 | מכתב אהבה | עפרה חזה | מעבד |
| 1983 | גבריאל | עפרה חזה | מעבד |
| 1983 | האגדה על בל | קסם | מלחין, מעבד |
| 1983 | סוף קיץ | עפרה חזה | מעבד |
| 1984 | אני רק עובר | אבי טולדנו | מעבד |
| 1985 | דרישת שלום | ירדנה ארזי ולהקת הנח"ל | מעבד |
| 1985 | עוד נגיע | ירדנה ארזי | מעבד |
| 1987 | אחד ולתמיד | ירדנה ארזי | מעבד |
| 1987 | חלקת אלוהים | רבקה זהר | מעבד |
| 1988 | בן אדם | ירדנה ארזי | מעבד |
הערות שוליים

↑  אלדד שרים - ביוגרפיה מלאה, יואב קוטנר
↑  דודי פטימר, ‏אלדד שרים: "לפני שעלינו לבמה באירוויזיון, הזהירו שאנו בסכנת חיים", באתר מעריב אונליין, 11 באפריל 2020
| --- | --- |
בקרת זהויות :  NLI: 987007303421005171  ISNI: 0000 0000 7087 8725  LCCN: no2018025233  MusicBrainz: f5397be5-9ba2-4790-8409-d25bb0c3d664  VIAF: 97345263   WorldCat (עם VIAF): 97345263
ירון בכר

| --- | --- |

 לידה:  24 בנובמבר 1961 (בן 63) יפו, ישראל ישראל
 מוקד פעילות:  ישראל 
 עיסוק:  מוזיקאי
 סוגה:  מוזיקה ישראלית, מוזיקה קלאסית
 כלי נגינה:  פסנתר, סינטיסייזר, מפוחית פה
 https://yaronbahar.com/
 
ירון בכר (נולד ב-24 בנובמבר 1961) הוא מוזיקאי ישראלי. פסנתרן, נגן סינתיסייזר, אמן מפוחית פה, מפיק, מלחין ומעבד מוזיקלי.
חייו > ילדות, נעורים ולימודים

ירון בכר נולד ביפו וגדל בחולון. בגיל ארבע החל ללמוד נגינה במפוחית פה אצל שמואל גוגול והתגלה כילד פלא כשהופיע עמו כבר מגיל 8. בגיל 6 החל ללמוד נגינה בפסנתר אצל רחל פיינשטיין, פרידה בן בסט ופנינה זלצמן.
בכר למד תזמור וניצוח אצל דן פוגל, תאוריית המוזיקה ומוזיקה אלקטרונית אצל אילן מוכיח בתיכון לאמנויות ע"ש תלמה ילין, ובהמשך גם אצל יצחק סדאי באקדמיה למוזיקה שליד אוניברסיטת תל אביב.
חייו > קריירה מוזיקלית

ירון בכר השתלם בסינתיסייזר בהפקות מוזיקליות ובעבודה עם מחשב. במרוצת השנים הופיע, הפיק מוזיקלית, הקליט והופיע עם אמנים רבים, בהם: שרון ליפשיץ, בועז שרעבי, יהודית רביץ, ריטה, נורית גלרון, ירדנה ארזי, שלום חנוך, מתי כספי, שרון חזיז, אריק סיני, שלומית אהרון, חדווה עמרני, ששי קשת, יזהר כהן, דוד ד'אור, עופר לוי, אייל גולן, משינה, שלומי ברכה, רמי פורטיס, קומדי סטור, צביקה הדר, צביקה פיק, פבלו רוזנברג, שלומי שבת, עופרה חזה, עוזי חיטמן, שושנה דמארי, סקסטה, דני ליטני, יואב יצחק, נסים גרמה, להקה רטורית, ורדינה כהן, קובי אושרת, רבקה זהר, אילנית, דפנה דקל, אודי שפילמן, אפרת רותם, ועוד.
בכר הקליט מערכה שכולה אלקטרונית לאופרה "הגולם" שכתב המלחין והמנצח נעם שריף והופיע כנגן סינתסייזר יחד עם התזמורת הסימפונית חיפה.
ירון בכר הפיק וניהל מוזיקלית טקסים ופסטיבלים רבים, כגון טקס פתיחת המכביה, מופעי פסטיגל, קדם אירוויזיון, טקסי מלכות היופי ו"תגלית".

הוא הפיק ועיבד את סדרת רביעיית הדיסקים "חלום קטן", מוזיקה לצלילי תיבת נגינה לפעוטות.
במהלך השנים האחרונות מעביר בכר סדנאות על הפקה מוזיקלית בבית הספר סאונד, מלמד פסנתר וכן מרצה ומלמד על הפקות מוזיקליות, תכנות סינתסייזרים, עבודה על תוכנות מחשב לעיבוד ועריכת מוזיקה, אשליות סאונד והקשר בין מוזיקה למתמטיקה.
חייו > קריירה מוזיקלית > 2014

הפיק אלבום ומופע בשם "Classical Storm" יחד עם בנו המתופף, עדן בכר, הכולל עיבודים ליצירות קלאסיות לפסנתר ותופים.
תיזמר וניצח על תזמורת סימפונית לכל תפילת סליחות בקונצרט "סליחות" במיאמי, ארצות הברית.
השתתף בקונצרט בניצוחו של נעם שריף עם התזמורת הסימפונית הישראלית ראשון לציון, "סימפוניית האלף" מאת גוסטב מאהלר.
עיבד והופיע במופע של בועז שרעבי והתזמורת הפילהרמונית הישראלית.
חייו > קריירה מוזיקלית > 2015

השתתף בתחרות הטלוויזיונית "משפחה בהופעה" של ערוץ 24, יחד עם בנו עדן, והעפילו למקום השני בהופעתם האינסטרומנטלית ויוצאת הדופן, עם לקט מהיצירות הקלאסיות מתוך האלבום "Classical Storm".

הפקת האלבום "להאט את צעדינו" של יוסי הדר.
חייו > חיים אישיים

ירון בכר נשוי בשלישית ולו 3 ילדים.
אלבומים בהם השתתף כמעבד / מלחין / מפיק מוזיקלי

1984 - "קולנוע" (שרון ליפשיץ), מתוכו השירים: "קולנוע" ו"גידי"
1985 - "פסטיבל ילדים", מתוכו "ילדים טובים ילדים רעים"
1987 - "באה מאהבה" (יהודית רביץ), מתוכו שירים: "שבתות וחגים", "באה מאהבה", "רחבת הריקודים" ו"סוף לסיפור"
1987 - "משאלה" (בועז שרעבי), מתוכו: "לתת", "משאלה", "הביטי מי חזר", "כל עוד", "ברית עולם" ו"לשיר איתך" (הדואט עם שושנה דמארי)
1987 - "האשם תמיד" (יאיר ניצני), מתוכו: "סקס משמין"
1988 - "רוני" (רוני עובדיה-בכר), מתוכו השיר: "כמו משוגע"
1988 - "עוד יום אחד" (ירדנה ארזי), מתוכו: "כמו בהתחלה", "עגילי דמאר", "אדם אחר"
1988 - "יזהר" (יזהר כהן), מתוכו שירים: "אדם", "טנגו עכשיו" ו-"שחרחורת"
1988 - "עולם אחר" (ששי קשת)
1989 - "דמיון מזרחי" (ירדנה ארזי), מתוכו שירים: "מה נתת לי", "אל תאמר" ו"דמיון מזרחי"
1989 - "ריח דבש וריח מנטה" (ירדנה ארזי)
1989 - "אישי ואהובי" (שלומית אהרון)
1990 - "שם" (יהודית רביץ), מתוכו: "אפריקה", "משנה לשנה"
1992 - "שמועות על גשם" (אריק סיני)
1992 - "חלום קטן" (ירון בכר) פרויקט אישי של ירון - מוזיקת לילה לתינוקות, יצירות קלאסיות ומודרניות בעיבודים אינסטרומנטליים רכים, אלבום ראשון בסדרה
1993 - "קו האושר" (שרון ליפשיץ), מתוכו: "סלואו ירח"
1993 - "את לי לילה" (בועז שרעבי)
1993 - "כשתבוא" (בועז שרעבי) שיר שנכתב לכבוד הנווט השבוי רון ארד
1994 - "עוד חלום קטן" (ירון בכר) השני בסדרה, מוזיקה לפעוטות
1995 - "כח להמשיך" (אוסף בועז שרעבי)
1995 - "הקומדי סטור", מתוכו: "מחרוזת שירי שנות ה-70", "מלא ז'וז'ו מלא קצף"
1996 - "חלום קטן קלאסי" (ירון בכר) השלישי בסדרה, מוזיקה לפעוטות
1996 - "לחישה בלילה" (אייל גולן) נגינה[דרושה הבהרה] ותכנות תופים.
1998 - "כשאת נוגעת בי" (בועז שרעבי)
1999 - "מכתבים אחרונים לאנה" (ניר הוד)
1999 - "עבודה עברית" (עפרה חזה) "לתת" (צביקה פיק) "להיות לבד"
2003 - "חלום קטן באהבה" (ירון בכר) הרביעי בסדרה, מוזיקה לפעוטות
2004 - "שבע - קול ונשמה" (אודי שפילמן)
2005 - "ובסוף מה נשאר" (דואט עם עדן חכם ז"ל ושירלי צפרי)
2005 - "ברגוע" (אבי טולדנו)
2005 - "LEE" (ניסו סימן טוב), מתוכו: "לו יהי", "שורדת", "לילות אפורים", "הינשאי לי"
2006 - "סופת הבגידה", "קול", "חליל הנצח" (עדן חכם ז"ל)
2007 - "דוד דאור הופעה חיה" (דוד דאור)
2007 - "השיר הנכון" (חדווה עמרני)
2007 - "כדור שמחה" (שרון קרלן)
2009 - "שימני כחותם" (ורדה ואודי שפילמן)
2010 - "קול דממה דקה" (ורדה ואודי שפילמן)
2011 - "מגע הקסם" (בועז שרעבי)
2014 - "עירום" (אבי טולדנו)
2015 - "Classical Storm" (ירון בכר ועדן בכר)
2016 - "להאט את צעדינו" (יוסי הדר)
2016 - "אנשים" (גיל הדני)
הפקת מופעים

1991 - פסטיגל "חניל'ה ושמלת השבת"
2001 - טקס פתיחת המכביה השש עשרה
2001 - ריטה - מופע הפסנתרים
2004 - פסטיגל "לא יאומן כי פסטיגל"
2004 - טקס בחירת מלכות היופי
2005 - פסטיגל "גיבורי על"
2005 - מופע WOW רשת ישרוטל אילת
2007 - בועז שרעבי - הופעה חיה בקיסריה
2007 - פבלו רוזנברג ושלומי שבת - המופע המשותף בקיסריה
2008 - דיקלה ואפרת רותם - מופע משותף "וינה מרקש"
2010 - דוד דאור והפילהרמונית מארחים את הג'יפסי רייז (קינגס) - הופעה חיה בקיסריה
2015 - ירון בכר ועדן בכר - "Classical Storm"
2016 - יוסי הדר - "להאט את צעדינו"
הפקת מופעים > שירים נוספים

"חורף 73" (להקת חינוך מיוחד), "שיר בכיף" (קורין אלאל), "התחלות" (להקת הנח"ל), "עד עולם אני שייך" (דודו פישר), "עוד מעט מסך" (הכול עובר חביבי), "התותח מצלצל פעמיים" (משינה), "עגילי דמאר" (ירדנה ארזי), "לתת" (עופרה חזה), "להיות לבד" (צביקה פיק), "המכתב הראשון" ריטה, "קישוטים עזובים" (עופר לוי), "כפתור ופרח" (עופר לוי), "בא לי לשיר לך" (עופר לוי ואפרת רותם), "שלום בית" (עופר לוי), "שמועות על גשם" (אריק סיני), "מהיום שהלכת" ("יא מאמא") (ניסו סימן טוב), "אהבנו" (ניסו סימן טוב)
נויה שליין

| --- | --- |

 לידה:  31 באוגוסט 1984 (בת 40) תל אביב
 מוקד פעילות:  ישראל
 שפה מועדפת:  עברית 
 כלי נגינה:  מרימבה, טימפני, כלי הקשה
 noyaschleien.com
 
נויה שְלַיין (נולדה ב-31 באוגוסט 1984) היא אמנית מרימבה וכלי הקשה ישראלית בינלאומית ורקדנית סטפס. שליין יוצרת, סולנית ומנחה של מופעים רבים, קונצרטים עם תזמורות ורקדנים ורסיטלים לילדים ולמבוגרים. בהופעותיה, שליין משלבת מוזיקה ומחול.
ביוגרפיה

נויה שליין נולדה בתל אביב. היא החלה את לימודיה המוזיקליים עם חגית שר. בשנת 2002, סיימה בהצטיינות את לימודיה בקונסרבטוריון הישראלי למוזיקה תל אביב. בשנים 2002–2004 שירתה בתזמורת צה"ל. בשנים 2004–2008, במהלך לימודיה בבית הספר למוזיקה ע"ש בוכמן-מהטה, באוניברסיטת תל אביב, למדה אצל אלון בור, ראש קבוצת כלי ההקשה בתזמורת הפילהרמונית הישראלית. לאחר מכן, השתלמה בקונסרבטוריון למוזיקה בשטרסבורג, צרפת, אצל עמנואל סז'ורנה, ובברלין, אצל דומיניק אואלצה, ראש קבוצת כלי ההקשה בתזמורת האופרה של ברלין.
שליין השתתפה בכיתות אמן בינלאומיות למרימבה ולכלי הקשה, בהדרכת הפרופסורים קיקו אבה (אנ'), פטר זאדלו (גר'), בוגדן בקנו (אנ'), מומוקו קמיה ולודוויג אלברט ובכיתת אמן של קרנגי הול עם זקיר חוסיין.
ב-2008, זכתה בפרס הראשון בתחרות ע"ש פאול בן-חיים, על ביצוע יצירות ישראליות.
בשנים 2006–2008, זכתה בפרסים ראשונים בתחרויות בית הספר למוזיקה ע"ש בוכמן-מהטה, באוניברסיטת תל אביב. ב-2006 – תחרות לנגינה סולנית, ב-2007 – תחרות למוזיקה קאמרית וב-2008 – תחרות למוזיקה מודרנית.
בשנים 2006–2010 הוענקו לה מלגות לימודים מטעם קרן התרבות אמריקה-ישראל.
בשנים 2008–2009, ניגנה שליין בהצגה "אקווס" של תיאטרון בית ליסין והופיעה בטלוויזיה בתוכניתו של אריה ורדי, "אינטרמצו עם אריק", בטלוויזיה החינוכית הישראלית, בפרק "כולה קצב".
החל משנת 2009, מופיעה שליין בפסטיבל הבינלאומי למוזיקה קאמרית בירושלים, בהנהלת אלנה בשקירובה.
בשנים 2010–2015, שליין ניגנה בתזמורת דיוואן מזרח-מערב, בניצוח דניאל בארנבוים, באולמות החשובים בכל רחבי אירופה, בסין, בקוריאה ובארגנטינה.
שליין הופיעה עם התזמורת גם כסולנית, בפסטיבלים החשובים באירופה, בהם פסטיבל לוצרן, פסטיבל זלצבורג ופסטיבל שטוטגרט, וכן ניגנה בהרכבים קאמריים מתוך התזמורת בפסטיבלים חשובים בעולם, ביניהם פסטיבל הפרומס בלונדון.
בשנים 2010 ו-2011, השתתפה שליין בהרכב קאמרי עם חברי תזמורת האופרה של ברלין, בניצוח דניאל בארנבוים, בקונצרט Dérive 2 מאת פייר בולז. הקונצרטים נערכו באולמות חשובים בברלין (אולם הפילהרמונית של ברלין, הקונצרטהאוס של ברלין ותיאטרון שילר).
הרפרטואר של שליין מקיף מוזיקה מתקופות שונות ורחבי העולם, החל ביוהאן סבסטיאן באך וכלה בימינו אלה, בסגנונות שונים ומגוונים ומשלב מוזיקה עם מחול וטקסט מדובר.
בין המופעים שהעלתה: Magic Marimba, הסוררת – הועלה במסגרת פסטיבל אישה בתיאטרון חולון בשיתוף עם מרב מיכאלי, Marimba D'Amor – הוקלט לקול המוזיקה במסגרת צעירים במרכז, חגיגה של קצב – בליווי תזמורת הבמה הישראלית, בתופים ובמחולות – בליווי התזמורת הקאמרית הישראלית, ביט ביט הקטנה – מבוסס על סיפור מקורי בחרוזים, פרי עטה של שליין, בליווי התזמורת הקאמרית הישראלית ותוף הקסמים – הצגה מוזיקלית לילדים הכתובה בחרוזים, פרי עטה של שליין, בליווי התזמורת הסימפונית חיפה.
שליין בעלת תואר שני במנהל עסקים מאוניברסיטת תל אביב ותואר ראשון במוזיקה ובניהול מאוניברסיטת תל אביב.
שליין היא אחותו הצעירה של הבדרן ליאור שליין.
הערות שוליים

↑  חגי חיטרון‏, נקבעו הפינליסטים בתחרות בן חיים, באתר וואלה, 20 בפברואר 2008
↑  זוכי תחרויות תשס"ו, בית הספר למוזיקה ע"ש בוכמן-מהטה
↑  זוכי תחרויות תשס"ח, בית הספר למוזיקה ע"ש בוכמן-מהטה
↑   אינטרמצו עם אריק: כולה קצב, סרטון בערוץ "כאן חינוכית", באתר יוטיוב
↑  "פסטיבל איזה 2010"
↑  סרטו ביו-טיוב
↑  סרטון ביו-טיוב
בתיה שטיינבוק

| --- | --- |
אין תמונה חופשית
 לידה:  1961 (בת 64 בערך) וורשה, פולין
 מוקד פעילות:  ישראל 
 שפה מועדפת:  עברית 
 כלי נגינה:  פסנתר
 בן זוג:  אקרט לורנצן
 צאצאים:  מאיה לורנצן דניאל לורנצן עדן לורנצן
 
בתיה שטיינבוק (נולדה ב-1961) היא פסנתרנית ישראלית.